b'\n_START_ARTICLE_\n8a For\xc3\xa7a A\xc3\xa8ria (Estats Units)\n_START_SECTION_\nVisi\xc3\xb3 general\n_START_PARAGRAPH_\nLa Vuitena For\xc3\xa7a A\xc3\xa8ria \xc3\xa9s una de les dues forces a\xc3\xa8ries numerades del Comandament d\'Atac Global de la For\xc3\xa7a A\xc3\xa8ria._NEWLINE_La 8a For\xc3\xa7a A\xc3\xa8ria \xc3\xa9s una de les dues forces a\xc3\xa8ries numerades en servei actiu. La 8a For\xc3\xa7a A\xc3\xa8ria, amb seu a la base a\xc3\xa8ria de Barksdale, a Bossier City - Shreveport, Louisiana, d\xc3\xb3na suport al Comandament de Forces Conjuntes dels Estats Units, i est\xc3\xa0 designada com la Task Force 204 del Comandament Estrat\xc3\xa8gic, proporcionant forces en alerta pel President. La Missi\xc3\xb3 de la Mighty Eighth (la Poderosa Vuit) \xc3\xa9s protegir els interessos estatunidencs mitjan\xc3\xa7ant la dissuasi\xc3\xb3 estrat\xc3\xa8gica i el poder de combat global. La 8a For\xc3\xa7a A\xc3\xa8ria controla els bombarders de llarg radi d\'acci\xc3\xb3 amb capacitat nuclear tant als Estats Units com a ultramar. La seva missi\xc3\xb3 dissuasiva flexible, mitjan\xc3\xa7ant armament convencional i nuclear, proporciona la capacitat de desplegar forces i fer front a les amenaces enemigues des de les seves bases, a qualsevol lloc i en qualsevol moment. El lema de la 8a For\xc3\xa7a A\xc3\xa8ria \xc3\xa9s "Deterrence through strength, global strike on demand" ("Dissuasi\xc3\xb3 mitjan\xc3\xa7ant la for\xc3\xa7a, atac global a la petici\xc3\xb3")._NEWLINE_La 8a For\xc3\xa7a A\xc3\xa8ria consisteix en m\xc3\xa9s de 16.000 membres del servei actiu, la Gu\xc3\xa0rdia Nacional A\xc3\xa8ria i membres de la Reserva operant i mantenint una varietat d\'avions capa\xc3\xa7os de desplegar el poder aeri en qualsevol zona del m\xc3\xb3n. Aquest poder aeri inclou el cor de la for\xc3\xa7a de bombarders pesats estatunidencs: el B-2 Spirit i el B-52 Stratofortress. La for\xc3\xa7a de B-52 est\xc3\xa0 formada per 76 bombarders assignats a dues ales en servei i una de reserva destinades a Air Force Base, La., i Minot AFB, N.D. La for\xc3\xa7a de B-2 consisteix en 20 bombarders situats a Whiteman AFB, Mo._NEWLINE_Al juny del 2009 el major general Floyd L. Carpenter va ser nomenat comandant al juny del 2009, despr\xc3\xa9s d\'haver servit com a segon al comandament des de novembre de 2007.\n_START_SECTION_\nSegona Guerra Mundial (1944-1945)\n_START_PARAGRAPH_\nEl 4 de gener de 1944, els B-24 i els B-17 estacionats a Anglaterra volaren la seva darrera missi\xc3\xb3 com a part subordinada del VIII Comandament de Bombarders. El 22 de febrer de 1944 va tenir lloc una reorganitzaci\xc3\xb3 massiva del poder aeri a Europa. El VIII Comandament de Bombarders i la 9a For\xc3\xa7a A\xc3\xa8ria van passar a formar part d\'un control centralitzat pel comandament i control de les Forces A\xc3\xa8ries de l\'Ex\xc3\xa8rcit dels Estats Units, les Forces A\xc3\xa8ries Estrat\xc3\xa8giques dels Estats Units (United States Strategic Air Forces - USSTAF)._NEWLINE_El VIII Comandament de Bombarders va ser redessignat com a Vuitena For\xc3\xa7a A\xc3\xa8ria, amb el VIII Comandament de Caces i de Suport Aeri que passaren sota el comandament de la Vuitena For\xc3\xa7a A\xc3\xa8ria. \xc3\x89s aqu\xc3\xad des d\'on prov\xc3\xa9 la hist\xc3\xb2ria, her\xc3\xa8ncia i honors de l\'actual Vuitena For\xc3\xa7a A\xc3\xa8ria._NEWLINE_El general Carl Spaatz torn\xc3\xa0 a Anglaterra per comandar la USSTAF. Pel seu costat, el major general Jimmy Doolittle traspass\xc3\xa0 el comandament de la 15a For\xc3\xa7a A\xc3\xa8ria al major general Nathan F. Twining i va rellevar al tinent general Ira C. Eaker com a comandant de la 8a For\xc3\xa7a A\xc3\xa8ria a RAF High Wycombe. Doolittle era ben conegut entre els pilots americans com el fam\xc3\xb3s "Tokyo Raider" i antic pilot de curses. La seva directiva era simple: "Guanyar la guerra a\xc3\xa8ria i a\xc3\xafllar el camp de batalla"._NEWLINE_El pla de Spaatz i de Doolittle era usar les Forces A\xc3\xa8ries Estrat\xc3\xa8giques en una s\xc3\xa8rie d\'atacs coordinats, amb el nom clau d\'operaci\xc3\xb3 Argument i ajudat pel bombardeig nocturn de la RAF, contra la ind\xc3\xbastria aeron\xc3\xa0utica alemanya com m\xc3\xa9s aviat millor.\n_START_SECTION_\nBerl\xc3\xadn\n_START_PARAGRAPH_\nMenys d\'una setmana despr\xc3\xa9s de la Big Week, la 8a For\xc3\xa7a A\xc3\xa8ria va llan\xc3\xa7ar el seu primer atac contra la capital del Reich, Berl\xc3\xadn. La RAF havia estat llan\xc3\xa7at atacs nocturns contra Berl\xc3\xadn des de 1940, per\xc3\xb2 aquest va ser el primer gran bombardeig di\xc3\xbcrn sobre la capital alemanya. El 6 de mar\xc3\xa7 de 1944, m\xc3\xa9s de 700 bombarders pesats, conjuntament amb 800 caces d\'escorta de la 8a For\xc3\xa7a A\xc3\xa8ria atacaren nombrosos objectius sobre Berl\xc3\xadn, llan\xc3\xa7ant les primeres bombes estatunidenques sobre la capital del Tercer Reich. El 8 de mar\xc3\xa7, un nou atac de 600 bombarders i 200 caces atacaren la zona de Berl\xc3\xadn de nou, destruint la planta de VKF ball-bearing a Erkner. L\'endem\xc3\xa0, el 9 de mar\xc3\xa7, B-17s equipats amb el radar H2X llan\xc3\xa7aren un tercer atac contra Berl\xc3\xadn tot i els n\xc3\xbavols. En total, la 8a For\xc3\xa7a A\xc3\xa8ria llan\xc3\xa7\xc3\xa0 m\xc3\xa9s de4.800 tones d\'alt explosiu sobre Berl\xc3\xadn durant la primera setmana de mar\xc3\xa7 de 1944._NEWLINE_El 22 de mar\xc3\xa7, m\xc3\xa9s de 800 bombarders, encap\xc3\xa7alats per bombarders equipats amb el radar H2X atacaren de nou Berl\xc3\xadn, bombardejant objectius enmig d\'una espessa nuvolositat i pluja causant m\xc3\xa9s destrucci\xc3\xb3 a diverses ind\xc3\xbastries. A causa dels densos n\xc3\xbavols i la pluja a la zona, la Luftwaffe no atac\xc3\xa0 la flota de bombarders americans, car els alemanys creien que gr\xc3\xa0cies al temps els bombarders estatunidencs serien incapa\xc3\xa7os d\'atacar els seus objectius. Per\xc3\xb2 els bombarders "exploradors" del 482\xc3\xa8 Grup de Bombarders de RAF Alconbury es demostraren capa\xc3\xa7os de trobar els objectius i de portar els bombarders a ells.\n_START_SECTION_\nLa derrota de la Luftwaffe\n_START_PARAGRAPH_\nEls primers esquadrons de P-51 Mustang que van entrar en servei a Europa van ser amb els brit\xc3\xa0nics a inicis de 1942; els Allison V-1710 amb motor P-51A (Mustang I) havien tingut gran \xc3\xa8xit amb la RAF, tot i que la seva actuaci\xc3\xb3 era inadequada a al\xc3\xa7ades molt altes. Els enginyers de la Rolls-Royce r\xc3\xa0pidament s\'adonaren que equipant els Mustang amb un motor Rolls-Royce Berlin amb les seves dues velocitats, dues etapes de sobrealimentaci\xc3\xb3 que millorarien substancialment l\'actuaci\xc3\xb3. Tamb\xc3\xa9, usant una h\xc3\xa8lix de quatre pales, m\xc3\xa9s que no pas la de tres pales emprada al P-51A, l\'actuaci\xc3\xb3 millorava, el XP-51B assolia una velocitat de 441milles/hora a 9.100 metres, m\xc3\xa9s de 100 milles/h m\xc3\xa9s r\xc3\xa0pid que els P-51 equipats amb motors Allison a aquella al\xc3\xa7ada. A aquella al\xc3\xa7ada, la taxa d\'ascens pr\xc3\xa0cticament es doblava. _NEWLINE_La USAAF finalment disposava d\'un avi\xc3\xb3 que podria competir en termes d\'igualtat amb el Fw 190 i els darrers models del Bf 109. La USAAF descansava finalment en els Mustang, i s\'orden\xc3\xa0 l\'adquisici\xc3\xb3 de 2.200 P-51Bs. El motor era el Packard V-1650-3, basat en el Merlin 68._NEWLINE_A finals de 1943, el P-51B Mustang va ser introdu\xc3\xaft al teatre europeu. Podia volar tan lluny amb els seus dip\xc3\xb2sits de combustible interns com el P-47 podia fer-ho amb tancs externs. Malgrat tot el P-51B va ser introdu\xc3\xaft com un ca\xc3\xa7a t\xc3\xa0ctic, de manera que al novembre de 1943 els primers P-51B van ser destinats als 3 grups t\xc3\xa0ctics de la 9a For\xc3\xa7a A\xc3\xa8ria a expenses del VIII Comandament de Bombarders, la necessitat del qual de caces d\'escorta de llarg abast era cr\xc3\xadtica. La primera missi\xc3\xb3 d\'escorta dels bombarders no va ser fins al 5 de desembre._NEWLINE_L\'efecte dels Mustang sobre els defensors de la Luftwaffe va ser r\xc3\xa0pid i decisiu. El resultat va ser que la Luftwaffe va ser notable per la seva abs\xc3\xa8ncia sobre els cels d\'Europa despr\xc3\xa9s del Dia-D i els Aliats estaven comen\xc3\xa7ant a assolir la superioritat a\xc3\xa8ria sobre el continent. Tot i que la Luftwaffe podia llan\xc3\xa7ar atacs efectius a les immenses formacions de bombarders pesats aliats, les incomptables quantitats de B-17s i B-24s que atacaven els objectius enemics superaven la for\xc3\xa7a de caces alemanya, que simplement no podien mantenir les p\xc3\xa8rdues que els caces i els bombarders de la 8a For\xc3\xa7a A\xc3\xa8ria els estaven causant._NEWLINE_A mitjans de 1944, la 8a For\xc3\xa7a A\xc3\xa8ria havia assolit una for\xc3\xa7a de m\xc3\xa9s de 200.000 persones (s\'estima que durant tota la guerra arribarien a servir-hi m\xc3\xa9s de 350.000 persones). En el moment m\xc3\xa0xim de la seva for\xc3\xa7a, la 8a For\xc3\xa7a A\xc3\xa8ria tenia 14 grups de bombarders, 15 grups de caces, i 4 grups especialitzats de suport. Podia (i sovint va fer-ho) enviar m\xc3\xa9s de 2.000 bombarders quadrimotors i m\xc3\xa9s de 1.000 caces a una \xc3\xbanica missi\xc3\xb3 contra m\xc3\xbaltiples objectius._NEWLINE_El 1945, tots llevat d\'un dels grups de caces de la 8a For\xc3\xa7a A\xc3\xa8ria estaven equipats amb el P-51D.\n_START_SECTION_\nLa destrucci\xc3\xb3 de la ind\xc3\xbastria petroliera alemanya\n_START_PARAGRAPH_\nLa 8a For\xc3\xa7a A\xc3\xa8ria no atac\xc3\xa0 objectius de la ind\xc3\xbastria petroliera fins al 13 de maig de 1944 quan, 749 bombarders escortats per 740 caces, bombardejaren objectius petroliers a la zona de Leipzig i de Brux (Txecoslov\xc3\xa0quia). Al mateix temps, una for\xc3\xa7a menor atac\xc3\xa0 un dip\xc3\xb2sit de reparacions de FW 190 a Zwickau. Uns 300 caces alemanys atacaren els bombarders, perdent gaireb\xc3\xa9 la meitat dels avions, amb les demandes de 47 vict\xc3\xb2ries entre els pilots de caces estatunidencs. Malgrat aix\xc3\xb2, la Luftwaffe aconsegu\xc3\xad abatre 46 bombarders en una lluita molt desigual._NEWLINE_Despr\xc3\xa9s del Dia-D, els atacs dirigits contra la ind\xc3\xbastria petroliera alemanya van assumir una prioritat absoluta, amb el problema que estava \xc3\xa0mpliament dispersa per tot el Reich. Grans flotes de B-24s i B-17s escortats per P-51D s i P-38Ls de llarg abast atacaren refineries a Alemanya i Txecoslov\xc3\xa0quia a finals de 1944 i inicis de 1945. Gaudint pr\xc3\xa0cticament d\'una superioritat a\xc3\xa8ria absoluta en un Reich col\xc2\xb7lapsat, la 8AF atac\xc3\xa0 objectius en llocs tan llunyans com Hongria, mentre que la 15a For\xc3\xa7a A\xc3\xa8ria atacaren instal\xc2\xb7lacions petrolieres a Iugosl\xc3\xa0via, Romania i el nord-est d\'It\xc3\xa0lia. Les refineries Merseburg de Leuna, on es refinava la majoria del combustible sint\xc3\xa8tic alemany destinat als caces, van ser atacades un m\xc3\xadnim de 18 ocasions. A finals de 1944, nom\xc3\xa9s 3 de les 91 refineries del Reich seguien treballant normalment, 21 funcionaven parcialment, i la resta estaven completament destru\xc3\xafdes._NEWLINE_Aquestes missions, per\xc3\xb2, van tenir un alt cost. La meitat de les baixes de la USAAF durant la Segona Guerra Mundial les va patir la 8a For\xc3\xa7a A\xc3\xa8ria (m\xc3\xa9s de 47.000 baixes, amb m\xc3\xa9s de 26.000 morts). Durant la guerra el personal de la 8a For\xc3\xa7a A\xc3\xa8ria va rebre 17 Medalles d\'Honor; i al final de la guerra, es van atorgar 220 Creus del Servei Distingit i 442.000 Medalles de l\'Aire. Va haver-hi 261 asos dels caces a la 8a For\xc3\xa7a A\xc3\xa8ria durant la guerra, i 31 d\'aquests van aconseguir 15 o m\xc3\xa9s vict\xc3\xb2ries. A m\xc3\xa9s, 305 artillers dels avions tamb\xc3\xa9 van ser reconeguts com a asos.\n_START_SECTION_\nVict\xc3\xb2ria en Europa\n_START_PARAGRAPH_\nAl gener de 1945 la Luftwaffe intent\xc3\xa0 una darrera gran acci\xc3\xb3 a\xc3\xa8ria ofensiva contra les forces a\xc3\xa8ries aliades. Uns 950 caces van ser enviats a l\'oest des del Front Oriental per a l\'operaci\xc3\xb3 Bodenplatte. L\'1 de gener, tots i cadascun dels caces alemanys van enlairar-se i van atacar 27 aer\xc3\xb2droms aliats del nord de Fran\xc3\xa7a, B\xc3\xa8lgica i el sud dels Pa\xc3\xafsos Baixos, en una temptativa per paralitzar les forces a\xc3\xa8ries aliades a la regi\xc3\xb3. En un darrer esfor\xc3\xa7 per sostenir el Heer durant l\'etapa d\'estancament de la batalla de les Ardenes. L\'operaci\xc3\xb3 va ser un \xc3\xa8xit p\xc3\xadrric per a la Luftwaffe, car va perdre 300 avions irreempla\xc3\xa7ables, principalment abatuts pels canons antiaeris. Les p\xc3\xa8rdues aliades van ser reempla\xc3\xa7ades en poques setmanes. L\'operaci\xc3\xb3 no assol\xc3\xad el seu objectiu d\'obtenir la superioritat a\xc3\xa8ria, encara que fos nom\xc3\xa9s temporalment, i l\'ex\xc3\xa8rcit alemany es continu\xc3\xa0 veient exposat als atacs aeris._NEWLINE_Vistos pels aviadors aliats a finals de l\'estiu de 1944, no va ser per\xc3\xb2 fins al mar\xc3\xa7 de 1945 que els reactors alemanys comen\xc3\xa7aren a atacar les formacions de bombarders. El 2 de mar\xc3\xa7, quan els bombarders de la 8a For\xc3\xa7a A\xc3\xa8ria van ser enviats a atacar les refineries de combustible sint\xc3\xa8tic a Leipzig, els Messerschmitt Me 262As atacaren la formaci\xc3\xb3 prop de Dresden. L\'endem\xc3\xa0, la formaci\xc3\xb3 m\xc3\xa9s gran de reactors alemanys mai no vista fins al moment, possiblement de l\'ala especialista de la Luftwaffe Jagdgeschwader 7 Nowotny, atacaren les formacions de bombarders de la 8a For\xc3\xa7a A\xc3\xa8ria sobre Dresden i els objectius petrolers a Essen, abatent 3 bombarders._NEWLINE_Per\xc3\xb2 malgrat tot, els reactors de la Luftwaffe eren simplement massa pocs i van arribar massa tard per tenir un efecte seri\xc3\xb3s sobre els ex\xc3\xa8rcits aliats que ara es llan\xc3\xa7aven sobre el Reich pr\xc3\xa0cticament sense impunitat. A m\xc3\xa9s, la manca de combustible i de pilots pels nous reactors van reduir enormement la seva efectivitat. Els Me 262A van ser un escull seri\xc3\xb3s pels P-47s i els P-51s, car tenien un distintiu avantatge en velocitat. Les escortes de caces volaven per damunt dels bombarders, fent que en baixar aconseguissin un punt extra de velocitat i reduint la difer\xc3\xa8ncia. Els Me 262 tamb\xc3\xa9 eren menys maniobrables que els P-51 i els pilots aliats, m\xc3\xa9s entrenats, podien virar en un radi m\xc3\xa9s petit que els Me 262A. Malgrat tot aix\xc3\xb2, l\'\xc3\xbanica manera v\xc3\xa0lida d\'encarar-se amb els caces, aix\xc3\xad com amb els encara m\xc3\xa9s velo\xc3\xa7os Me 163B Komet, era atacar-los a terra i mentre s\'enlairaven i aterraven. Els aer\xc3\xb2droms de la Luftwaffe que estaven identificats com a bases de caces i de coets, com el de Parchim o el de Bad Zwischenahn, eren bombardejats habitualment i els caces aliats els patrullaven per atacar els reactors mentre que intentaven aterrar. La Luftwaffe contraatac\xc3\xa0 bateries antia\xc3\xa8ries a les l\xc3\xadnies d\'aproximaci\xc3\xb3 per tal de protegir els Me 262s, a m\xc3\xa9s de donar-los cobertura de caces convencionals durant les operacions d\'enlairament i d\'aterratge. Malgrat tot, al mar\xc3\xa7 i a l\'abril de 1945, les patrulles de caces aliades sobre els aer\xc3\xb2droms dels Me 262 resultaren en nombroses p\xc3\xa8rdues de reactor i un afebliment seri\xc3\xb3s de la for\xc3\xa7a._NEWLINE_El 7 d\'abril de 1945, la Luftwaffe llan\xc3\xa7\xc3\xa0 la seva missi\xc3\xb3 m\xc3\xa9s desesperada i su\xc3\xafcida, amb el Sonderkommando Elbe com ariet. L\'operaci\xc3\xb3 involucr\xc3\xa0 pilots alemanys de la unitat envestint amb els seus desgastats Bf 109Gs, nom\xc3\xa9s armats amb una metralladora MG 131 i 50 c\xc3\xa0rregues de munici\xc3\xb3, contra els bombarders estatunidencs per tal que els Aliats suspenguessin els bombardeigs el temps suficient per aconseguir disposar d\'una quantitat significativa de reactors Me262A. La 8a For\xc3\xa7a A\xc3\xa8ria era la v\xc3\xadctima d\'aquesta operaci\xc3\xb3: amb nom\xc3\xa9s 15 bombarders rebent l\'atac, 8 van ser destru\xc3\xafts._NEWLINE_El 7 d\'abril, la 8a For\xc3\xa7a A\xc3\xa8ria envi\xc3\xa0 32 grups de B-17s i B-24s i 14 grups de Mustangs (les quantitats d\'avions aliats enviats a l\'atac eren tan grans el 1945 que eren comptats en grups) dirigits contra objectius a la petita zona que els alemanys encara controlaven, ocasionant danys als aer\xc3\xb2droms on estaven estacionats els reactors alemanys. A m\xc3\xa9s, gaireb\xc3\xa9 300 avions alemanys de tota mena van ser destru\xc3\xafts a terra. El 16 d\'abril es va batre aquest r\xc3\xa8cord, quan gaireb\xc3\xa9 700 avions alemanys van ser destru\xc3\xafts a terra.\n_START_SECTION_\nComandament Aeri Estrat\xc3\xa8gic\n_START_PARAGRAPH_\nLa II Guerra Mundial es demostr\xc3\xa0 el que els te\xc3\xb2rics del poder aeri havien estat defensant durant les dues d\xc3\xa8cades anteriors: el gran valor de les forces estrat\xc3\xa8giques en bombardejar els complexos industrials de l\'enemic i el de les forces t\xc3\xa0ctiques en controlar els cels com un camp de batalla. Com a resultat, la 8a For\xc3\xa7a A\xc3\xa8ria va ser incorporada al nou Comandament Aeri Estrat\xc3\xa8gic (Strategic Air Command - SAC)._NEWLINE_El 7 de juny de 1946 el quarter general de la 8a For\xc3\xa7a A\xc3\xa8ria va ser reasignat sense personal ni equipament d\'Okinawa fins a MacDill AAF, Florida, esdevenint la segona for\xc3\xa7a a\xc3\xa8ria numerada de la SAC. A MacDill, el Quarter General de la 8a For\xc3\xa7a A\xc3\xa8ria estava ocupat principalment pel personal de la 58a Ala de Bombarders, Molt Pesats, estacionada a base de Fort Worth, Texas. L\'organitzaci\xc3\xb3 reportava administrativament a la 15a For\xc3\xa7a A\xc3\xa8ria a Colorado Springs, Colorado. Aquest dest\xc3\xad finalitz\xc3\xa0 l\'1 de novembre de 1946, quan el Comandament transfer\xc3\xad la 8a a Fort Worth (posteriorment anomenat base a\xc3\xa8ria Carswell).\n_START_SECTION_\nOperacions durant la d\xc3\xa8cada de 1980\n_START_PARAGRAPH_\nDurant la d\xc3\xa8cada de 1980, la 8a For\xc3\xa7a A\xc3\xa8ria particip\xc3\xa0 en diverses operacions clau, com fer funcionar la task force de petrolers per a l\'operaci\xc3\xb3 Urgent Fury el 1983 i dirigir totes les operacions de re-prove\xc3\xafment per les operacions El Dorado Canyon el 1986 i Just Cause el 1989.\n_START_SECTION_\nOperacions sobre Iraq\n_START_PARAGRAPH_\nLes unitats de la 8a For\xc3\xa7a A\xc3\xa8ria van tenir un paper clau durant els 42 dies que dur\xc3\xa0 la Guerra del Golf de 1991. una unitat, la 2a Ala de Bombarders va ser la punta de llan\xc3\xa7a de la campanya a\xc3\xa8ria enviant els B-52 des de Barksdale per bombardejar amb m\xc3\xadssils aire-terra convencionals objectius iraquians. Les ales de bombarders de la 8a For\xc3\xa7a A\xc3\xa8ria, estacionades a la regi\xc3\xb3 del golf P\xc3\xa8rsic, tamb\xc3\xa9 atacaren les forces de la Gu\xc3\xa0rdia Republicana Iraquiana, aix\xc3\xad com nombrosos objectius estrat\xc3\xa8gics clau, mentre que d\'altres unitats oferien re-prove\xc3\xafment aeri o reconeixement aeri durant tot el conflicte. Com a Quarter General, la 8a For\xc3\xa7a A\xc3\xa8ria tamb\xc3\xa9 jug\xc3\xa0 un altre paper de gran import\xc3\xa0ncia en la vict\xc3\xb2ria sobre les forces iraquianes, operant el subministrament log\xc3\xadstic i el pont aeri de re-prove\xc3\xafment entre els Estats Units i la regi\xc3\xb3 del golf.\n_START_SECTION_\nHist\xc3\xb2ria des de juny de 1992\n_START_PARAGRAPH_\nQuinze mesos despr\xc3\xa9s de l\'operaci\xc3\xb3 Tempesta del Desert, la USAF va ser reorganitzada. La 8a For\xc3\xa7a A\xc3\xa8ria va ser rellevada del seu dest\xc3\xad al Comandament Aeri Estrat\xc3\xa8gic per ser assignada al nou Comandament Aeri de Combat (Air Combat Command - ACC) l\'1 de juny de 1992._NEWLINE_A l\'ACC, la 8a For\xc3\xa7a A\xc3\xa8ria prove\xc3\xad de comandament i control, intel\xc2\xb7lig\xc3\xa8ncia, vigil\xc3\xa0ncia i reconeixement (C2ISR); atac de llarg abast i les forces d\'operacions d\'informaci\xc3\xb3 pels components de la For\xc3\xa7a A\xc3\xa8ria i comandaments de combat. La 8a For\xc3\xa7a A\xc3\xa8ria entrena, prova, examina i disposa de tropes de combat preparades per un \xc3\xbas immediat a qualsevol part del m\xc3\xb3n. La 8a For\xc3\xa7a A\xc3\xa8ria tamb\xc3\xa9 prov\xc3\xa9 de forces convencionals al Comandament Conjunt de Forces i prov\xc3\xa9 bombarders amb capacitat nuclear, actius d\'Assalt Global espec\xc3\xadfics, i capacitats C2ISR pel Comandament Estrat\xc3\xa8gic (STRATCOM). La 8a For\xc3\xa7a A\xc3\xa8ria tamb\xc3\xa9 d\xc3\xb3na suport al Quarter General \xe2\x80\x93 Operacions d\'Informaci\xc3\xb3 de la For\xc3\xa7a Conjunta STRATCOM i serveix com l\'element de comandament per a totes les operacions de la For\xc3\xa7a A\xc3\xa8ria a internet._NEWLINE_Sota l\'ACC, la 8a For\xc3\xa7a A\xc3\xa8ria reb\xc3\xa9 el control sobre el servei actiu, les unitats de la For\xc3\xa7a A\xc3\xa8ria de la Reserva i la Gu\xc3\xa0rdia Nacional A\xc3\xa8ria tant als Estats Units continentals com a dues localitzacions a ultramar. Al gener de 1994, l\'ACC reorganitz\xc3\xa0 la 8a For\xc3\xa7a A\xc3\xa8ria com a prop\xc3\xb2sit general de For\xc3\xa7a A\xc3\xa8ria Numerada (NAF) amb missions de combats per donar suport a les Forces Conjuntes i als Comandaments Estrat\xc3\xa8gics. El suport a aquest darrer s\'inclou la Task Force 204 (bombarders)._NEWLINE_Des de 1994 la 8a For\xc3\xa7a A\xc3\xa8ria ha participat en diverses conting\xc3\xa8ncies, com l\'operaci\xc3\xb3 Desert Strike contra Iraq (1996), l\'operaci\xc3\xb3 Desert Fox de nou contra Iraq (1998), en la que debut\xc3\xa0 el B-1B en combat; i l\'operaci\xc3\xb3 Allied Force contra la Rep\xc3\xbablica Federal de Iugosl\xc3\xa0via, en la que debut\xc3\xa0 el B-2A Spirit. La campanya Alied Force tamb\xc3\xa9 represent\xc3\xa0 el retorn de la 8a For\xc3\xa7a A\xc3\xa8ria a Europa i la participaci\xc3\xb3 dels bombarders americans a la primera operaci\xc3\xb3 de combat de l\'OTAN. Els bombarders de la 8a For\xc3\xa7a A\xc3\xa8ria realitzaren 325 sortides, llan\xc3\xa7ant m\xc3\xa9s de 3.100 tones de bombes._NEWLINE_El 2000, la For\xc3\xa7a A\xc3\xa8ria decid\xc3\xad integrar les operacions d\'informaci\xc3\xb3 dins de la 8a For\xc3\xa7a A\xc3\xa8ria. El proc\xc3\xa9s d\'integraci\xc3\xb3 comen\xc3\xa7\xc3\xa0 l\'1 de febrer del 2001, quan la For\xc3\xa7a A\xc3\xa8ria situ\xc3\xa0 l\'Ag\xc3\xa8ncia d\'Intel\xc2\xb7lig\xc3\xa8ncia A\xc3\xa8ria (AIA) dins de l\'estructura de l\'ACC i assign\xc3\xa0 la 67a Ala d\'Operacions d\'Informaci\xc3\xb3 i la 70a Ala d\'Intel\xc2\xb7lig\xc3\xa8ncia a la 8a For\xc3\xa7a A\xc3\xa8ria. La reorganitzaci\xc3\xb3 transform\xc3\xa0 la 8a For\xc3\xa7a A\xc3\xa8ria en l\'\xc3\xbanica For\xc3\xa7a A\xc3\xa8ria Numerada d\'operacions d\'informaci\xc3\xb3 i de bombardeig de la For\xc3\xa7a A\xc3\xa8ira. Per a la Poderosa Vuitena, aquest canvi anunci\xc3\xa0 un futur interessant, una que portaria una nova reestructura, adquisicions de sistemes aeron\xc3\xa0utics diferents, i una nova missi\xc3\xb3 de desafiament._NEWLINE_ _NEWLINE_ _NEWLINE_Mentre es preparava per a aquest canvi de missi\xc3\xb3, la 8a For\xc3\xa7a A\xc3\xa8ria tamb\xc3\xa9 particip\xc3\xa0 en l\'operaci\xc3\xb3 Enduring Freedom, en la que la For\xc3\xa7a A\xc3\xa8ria oper\xc3\xa0 amb una total impunitat objectius a l\'Afganistan; i l\'operaci\xc3\xb3 Noble Eagle per la defensa de l\'espai aeri estatunidenc de l\'amena\xc3\xa7a d\'avions perduts i d\'antics bombarders sovi\xc3\xa8tics. Durant els sis primers mesos de Enduring Freedom, els bombarders de la 8a For\xc3\xa7a A\xc3\xa8ria van ser instrumentals en l\'erradicaci\xc3\xb3 d\'objectius vagament definits.'